SL
L 205/38
Uradni list Evropske unije
5.8.2022
2. da je oprema za testiranje in merjenje, ki se uporabi pri testiranju, ustrezna za testiranje in ustrezno kalibrirana.
(d) Testiranje letenja zaradi pridobitve certifikata tipa se opravi v skladu z metodami za taka testiranja letenja, ki jih določi agencija.
Prosilec za certifikat tipa opravi vse testne lete, ki so potrebni za ugotovitev skladnosti z veljavno osnovo za certifikacijo tipa.
Testni leti vključujejo obdobje delovanja v končni konfiguraciji, ki je dovolj dolgo, da se zagotovi, da ob prvem obratovanju zrakoplova ne bo težav z varnostjo.
(e) Prosilec za certifikat tipa agenciji dovoli, da: 1. pregleda vse podatke in informacije, ki se nanašajo na dokazovanje skladnosti; 2. prisostvuje kateremu koli testiranju ali inšpekcijskemu pregledu, opravljenemu za dokazovanje skladnosti, ali izvede tako testiranje ali inšpekcijski pregled; 3. opravi fizični pregled prvega kosa zadevnega proizvoda v končni konfiguraciji, da preveri skladnost projekta z osnovo za certifikacijo tipa in veljavnimi zahtevami glede varstva okolja, ter vse druge preiskave, določene v skladu s točko 21L.B.46. (f) Po zaključku dokazovanja skladnosti prosilec agenciji izjavi: 1. da je dokazal skladnost z osnovo za certifikacijo tipa in veljavnimi zahtevami glede varstva okolja, kot jih je v skladu s točkama 21L.B.43 in 21L.B.45 določila agencija in o njih obvestila prosilca, v skladu z načrtom za dokazovanje skladnosti, ter 2. da ni ugotovljena nobena značilnost ali lastnost, zaradi katere bi lahko bil proizvod nevaren ali okoljsko nezdružljiv za uporabe, za katere se zahteva certifikacija.
21L.A.26
Projekt tipa
Prosilec za certifikat tipa opredeli projekt tipa proizvoda, da se omogoči njegova edinstvena in nedvoumna identifikacija, ki zajema: (a) risbe in specifikacije ter seznam teh risb in specifikacij, ki so potrebne za opredelitev konfiguracije in konstrukcijskih značilnosti proizvoda; (b) informacije o uporabljenih materialih in procesih; (c) informacije o metodah proizvodnje in montaže; (d) morebitne plovnostne omejitve; (e) zahteve glede okoljske sprejemljivosti ter (f) vse druge podatke, ki s primerjavo omogočajo določitev plovnosti in, če je primerno, okoljske sprejemljivosti poznejših proizvodov istega tipa.
21L.A.27
Zahteve za izdajo certifikata tipa
Prosilec za izdajo certifikata tipa: (a) dokaže svojo sposobnost za projektiranje v skladu s točko 21L.A.23; (b) dokaže skladnost projekta v skladu s točko 21L.A.25; (c) pri certifikatih tipa zrakoplova za motor ali propeler ali oba, če sta vgrajena v zrakoplov, dokaže: 1. da imata certifikat tipa, izdan ali določen v skladu s Prilogo I (del 21) ali izdan v skladu s to prilogo, ali 2. da sta vključena v vlogo za certifikat tipa zrakoplova ter da je prosilec zagotovil skladnost motorja in propelerja med dokazovanjem skladnosti iz točke 21L.A.25; (d) dokaže, da ni nerešenih vprašanj na podlagi fizičnega pregleda prvega kosa zadevnega proizvoda v končni konfiguraciji ali druge preiskave, ki jo je agencija izvedla v skladu s točkama (c) in (d) točke 21L.B.46.